दुर्भाग्यवश करिब ६ महिना १५ दिन अघिदेखि उनी राजधानीस्थित महाराजगन्ज टिचिङ हस्पिटलको बेडमा कुँजिएर कष्टकर जीवन बिताइरहेका छन् । यो ६ महिनाको अवधिमा उनले आफ्नो दाहिने खुट्टा घुँडामुनि गुमाउनुपरेको छ भने शारीरिक दुखाइसँगै मनको पीडा भनीसाध्य छैन । बुबा नरबहादुर कार्कीका जेठो छोराको रूपमा २००५ साल फागुनमा उदयपुरको पश्चिमी (उत्तरी उदयपुरगढी गाउँपालिका– १ पञ्चावती नेपालटार (पुरानो पञ्चावती गाविस– १ मा जन्मेका पूर्वमाननीय कार्की हाल टिचिङ हस्पिटल महाराजगन्ज काठमाडौंमा घाइते अवस्थामा छन् ।
